CELEX: 62011FN0128
Language: lt
Date: 2011-12-02 00:00:00
Title: Byla F-128/11: 2011 m. gruodžio 2 d. pareikštas ieškinys byloje ZZ prieš EIB

3.3.2012   
            
            
               LT
            
            
               Europos Sąjungos oficialusis leidinys
            
            
               C 65/21
            
         2011 m. gruodžio 2 d. pareikštas ieškinys byloje ZZ prieš EIB
   
   (Byla F-128/11)
   2012/C 65/40
   Proceso kalba: italų
   
      Šalys
   
   
      Ieškovas: ZZ, atstovaujamas advokato L. Isola
   
      Atsakovas: Europos investicijų bankas
   
      Ginčo dalykas bei aprašymas
   
   Pirma, panaikinti EIB elektroninius laiškus ir sprendimus, susijusius su administracine procedūra dėl ieškovo darbo už 2010 m. vertinimo. Antra, panaikinti sprendimą, kuriuo EIB pirmininkas atsisakė pradėti taikinimo procedūrą pagal Personalo reglamento 41 straipsnį. Trečia, panaikinti ieškovo 2010 m. vertinimo ataskaitos dalį, kurioje jo darbas neįvertintas „exceptionnelle“ arba „très bonne“ ir nesiūloma jo paaukštinti į D pareigas. Galiausiai, priteisti iš EIB neturtinės ir turtinės žalos, kurią jis nurodo patyręs, atlyginimą.
   
      Ieškovo reikalavimai
   
   
               —
            
            
               Panaikinti 2011 m. liepos 4 d. elektroninį laišką, kuriuo skundus nagrinėjančio komiteto „sekretoriatas“ pagal Personalo reglamento 22 straipsnį ir 2011 m. kovo 25 d. Pranešimą personalui HR/P&O/2011-079/Ks informavo ieškovą, jog jis nebuvo pateikęs „komitetui“ skundo dėl 2010 m. vertinimo ataskaitos kopijos, 2011 m. rugpjūčio 12 d. elektroninį laišką, kuriuo šis „sekretoriatas“ ieškovui parnešė, jog skundus nagrinėjantis komitetas nori išklausyti šalis tik vieninteliu klausimu dėl skundo priimtinumo, ir 2011 m. rugsėjo 27 d. sprendimą, kuriuo „komitetas“ patvirtino ieškovo skundo atsisakymą.
            
         
               —
            
            
               Panaikinti 2011 m. kovo 25 d. Pranešimą personalui HR/P&O/2011-079/Ks ir 2011 m. rugsėjo 6 d. Raštą CD/Pres/2011-35, kuriame nurodyta, kad jis panaikinamas minėtu pranešimu personalui ir kuriuo EIB pirmininkas atsisakė pradėti taikinimo procedūrą pagal Personalo reglamento 41 straipsnį, kurią taikyti ieškovas prašė 2001 m. rugpjūčio 2 d. rašte (8 priedas) ir 2011 m. rugsėjo 2 d. elektroniniame laiške.
            
         
               —
            
            
               Panaikinti Žmogiškųjų išteklių departamento 2010 m. gruodžio 20 d. Raštu 698 RH/P&O/2010-0265 patvirtintas gaires ir «Lignes directrices pour l'exercice 2010 d'évaluation du personnel», įskaitant dalį (12.1 punktas), kurioje numatyta, jog galutinis vertinimas turi būti nurodytas žodžiais, bet nenurodyti kriterijai, kuriuos turėtų taikyti vertintojas, kad atliktas darbas būtų laikomas «exceptionnelle dépassant les attentes», «très bonne», «répondant à toutes les attentes», «répondant à la plupart des attentes avec toutefois des domaines nécessitant des améliorations» arba «ne répondant pas aux attentes».
            
         
               —
            
            
               Panaikinti visą vertinimo ataskaitą už 2010 m., t y. tiek vertinimui skirtą dalį, tiek tą dalį, kurioje atliktas darbas neįvertintas kaip «exceptionnelle» arba «très bonne» ir nesiūloma ieškovo paaukštinti į D pareigas, tiek dalį, kurioje nurodomi tikslai 2011 m.
            
         
               —
            
            
               Panaikinti visus susijusius, paskesnius ar ankstesnius aktus, įskaitant 2011 m. balandžio 10 d. Žmogiškųjų išteklių departamento direktoriaus raštu «exercice 2010 d'évaluation du personnel, liste des employés promus 2010» patvirtintus pareigų paaukštinimus, atsižvelgiant į tai, kad remdamasis ginčijamais ieškovo vadovų vertinimais EIB neatsižvelgė į ieškovo nuomonę dėl «Promotions de la fonction E à la fonction D».
            
         
               —
            
            
               Priteisti iš atsakovo dėl to patirtos turtinės ir neturtinės žalos atlyginimą.
            
         
               —
            
            
               Priteisti iš atsakovo bylinėjimosi išlaidas.